AQSh prezidenti Donald Tramp va Yaponiya bosh vaziri Sindzo Abe 7 mart ertalab telefon orqali muloqot qilishdi. Bu haqda Reuters axborot agentligi xabar bermoqda. Yetakchilar jumladan Shimoliy Koreya tomondan 6 mart kuni o‘tkazilgan raketa sinovlarini muhokama qilishgan. "Prezident Tramp AQSh Yaponiyani 100 foiz qo‘llab-quvvatlashini aytgan. U shuningdek bu pozitsiyani yaponiyalik fuqarolarga yetkazib qo‘yishni so‘ragan", deb aytdi Abe. Avvalroq Shimoliy Koreya raketa parvozlarini AQShning Yaponiyadagi bazalariga zarba berishning mashq qilinishi deb atagandi.